Un matrimoni paterner dóna el seu patrimoni  bibliogràfic de 20.000 exemplars a l’Ajuntament de Paterna
14/12/2015

# Un matrimoni paterner dóna el seu patrimoni bibliogràfic de 20.000 exemplars a l’Ajuntament de Paterna

[![Foto estanteria de llibres](/images/noticias/2015/12/libros.jpg)](/images/noticias/2015/12/libros.jpg)

14.12.2015

La regidora de Cultura, Paqui Periche, ha destacat la importància de la donació, ja que “es tracta de la biblioteca particular més quantiosa rebuda fins a la data pel consistori”

L’Ajuntament de Paterna ha aprovat hui en Junta de Govern Local l’acceptació de la donació gradual de tota la biblioteca científica del matrimoni paterner compost pel Sr. Agustín Andreu i la Sra. Isabel Sancho englobada per prop de 20.000 exemplars.

La regidora de Tradicions, Cultura i Foc, Paqui Periche ha explicat que “la donació és a títol gratuït, es formalitzarà per mitjà d’un conveni que regule i garantisca la conservació, funcionament i difusió i s’ubicarà en l’Agència de Lectura de Campament, que passarà a anomenar-se ‘Biblioteca Andreu-Sancho’.

Periche ha destacat la importància d’esta donació, tant per a l’Arxiu Municipal com per al Servici de Biblioteques, que augmentaran considerablement els seus fons, convertint-se en centres de referència per a l’estudi de la filosofia, l’antropologia i la història i ha recordat que “esta biblioteca particular és la més quantiosa que, fins a la data, ha rebut l’Ajuntament de Paterna i proporcionarà un enriquiment cultural i patrimonial que redundarà en tots els ciutadans”.

La biblioteca Andreu-Sancho està composta tant per obra impresa com per obra manuscrita. De l’obra impresa es comptabilitzen 17.500 volums aproximadament, dels quals 4.500 ja estan en dependències municipals i inventariats pel personal de biblioteques. La resta de llibres, que romanen en el domicili particular dels donants, seran retirats per personal municipal a mesura que els seus amos, catedràtics els dos encara en actiu, vagen indicant-ho, la qual cosa facilitarà les tasques de catalogació.

Els esmentats llibres i revistes són fonamentalment d’antropologia i filosofia, encara que també hi ha lots d’història, de religió, de filologia i de literatura. “Podem trobar des de gramàtiques i diccionaris grecollatins fins una col•lecció de lírica espanyola i diverses edicions d’El Quixot. Cal destacar també llibres de reproduccions d’art i un lot de biografies així com un centenar de llibres dels segles XVII i XVIII”, ha indicat Paqui Periche.